Okawix:Okawix-doc.item9/ast

El botón Alcontrar una pallabra nesta páxina : permite al usuariu alcontrar les ocurrencies d'una cadena de caráuteres na páxina que se ta viendo nel marcu principal. Cuando calques nel botón, apaez un pequeñu cuadru de diálogu Alcontrar. Escribi nel campu de testu la cadena de caráuteres de la que quieras alcontrar les apaiciones, si les hai.

Marca la caxella de comprobación Distinguir mayúscules si quies que la gueta distinga ente mayúscules y minúscules y desmárcala sinón (si seleiciones esta opción y guetes, por casu, la pallabra «estaos», nun alcontrará les apaiciones de la pallabra «Estaos», porque nun casa la primera lletra que ye mayúscula).

Seleiciona la caxella de comprobación Axustar si quies que la gueta siga dende'l principiu de la páxina cuando se llegue al final.

Tamién pues configurar la direición de la gueta: d'arriba abaxo si ta seleicionáu Abaxo, y d'abaxo arriba si ta seleicionáu Arriba.

Llueu calca Alcontrar siguiente p'aniciar la gueta. Si hubiere dalgún resultáu, la cadena de carauteres se marcará n'azul. Vuelvi a calcar pa dir a la segunda apaición, otra vegada más pa la tercera... Si nun esiste'l testu que se busca o cuando nun heba más ocurrencies na páxina, apaecerá'l mensaxe "El testu qu'escribisti nun s'alcontró" (mentanto que nun tea seleicionada la caxella Axustar ).

Calca nel botón Encaboxar pa zarrar el pequeñu cuadru de diálogu Alcontrar.